Walking with Dinosaurs

***Walking with Dinosaurs*** (***Šetnja s dinosaurima***) je šestodjelna televizijska dokumentarna miniserija koju je producirao BBC; narator je Kenneth Branagh, a prvi put je prikazana u Ujedinjenom Kraljevstvu 1999. godine. Potom je prikazana u Sjevernoj Americi na Discovery Channelu (2000.), a Branaghov glas je zamijenjen glasom Averyja Brooksa. To je bio prvi dio serije *Šetnja sa...*

Za rekreiranje života u mezozoiku korišteni su CGI i animatronika, pa su dinosauri i ostale životinje prikazane na način na koji su prije prikazivane samo u igranim filmovima. Cilj tog programa bio je simuliranje stila u kojem su rađeni dokumentarci o prirodi, pa stoga nema intervjua sa živim ljudima. U seriji su kao savjetnici učestvovali paleontolozi Michael Benton, Thomas R. Holtz, Jr., Peter Dodson, Peter Larson i James Farlow (njihov utjecaj u procesu snimanja može se vidjeti u dokumentarcu *The Making of Walking with Dinosaurs*). Guinnessova knjiga rekorda navodi da je to bila najskuplja dokumentarna serija po minuti ikada napravljena. BBC Films i 20th Century Fox trenutno stvaraju 3D film zasnovan na toj seriji, a na njega će potrošiti 40 milijuna funti.

## Prijem
Na popisu 100 najboljih britanskih televizijskih programa, koji je 2000. godine sastavio Britanski institut za film, a za koje su glasali profesionalci u toj industriji, *Šetnja s dinosaurima* je osvojila 72. mjesto. Dobila je tri Emmy nagrade: Emmy za izvanredan animirani program, Emmy za izvanredne vizuelne efekte i Emmy za izvanredno postignuće u nefikcionalnom programiranju - editiranje zvuka. CommonSense Media je mnogo hvalio taj program i dao mu 5 od 5 zvjezdica, rekavši da je "neko imao sjajnu ideju, napraviti dokumentarnu seriju o dinosaurima, ali sa zapletom. Stari *Ornithocheirus* na očajnom letu prema gnijezdilištima, tek izlegli sauropodi koji pokušavaju preživjeti u kasnoj juri, migratorna krda i život u moru prije oko 150 milijuna godina izgledali bi jednako stvarno kao i program o polarnim medvjedima ili japanskim makakijima." Ta tehnika pripovijedanja o prethistorijskom životu kao da postoji u današnjem vremenu imalo je trajan utjecaj i korišteno je još nekoliko puta, npr. u BBC-jevoj seriji Planet Dinosaur (2011).

## Propratna knjiga
Tim Haines je 1999. napisao propratnu knjigu za ovu seriju. U vremenu između prikazivanja šest epizoda i pisanja knjige promijenjeni su neki njihovi nazivi: "Nova krv" odvija se na Ghost Ranchu; "Okrutno more" odvija se u Solnhofenu u Njemačkoj, ili u njegovoj blizini, na mjestu gdje su tada postojali otoci Vindelicisch. Knjiga je razradila i pozadinu svake priče, dalje je objasnila znanost na kojoj počiva većina programa i uključila opise nekoliko životinje koje nisu identificirane ili prikazane u seriji.

## Spektakl u Areni

*Šetnja s dinosaurima - Spektakl u Areni* je adaptacija serije uživo koja je počela u Australiji u siječnju 2007. (kao *Šetnja s dinosaurima - Doživljaj uživo*), a nastavila je turneju u Sjevernoj Americi između 2007. i 2010. godine, u Europi 2010. godine i vratila se u Sjevernu Ameriku, gdje se prikazivala do 2011. godine. Turneja u Aziji je počela u prosincu 2010. godine. Godine 2011. šou je došao do svog konačnog odredišta, Novog Zelanda, gdje je i završio.

## Adaptacija filma
BBC Films i 20th Century Fox trenutno rade na CGI/live-action filmsku adaptaciju te TV serije. Direktori su Neil Nightingale i Pierre De Lespinios, a bit će puštena 11. listopada 2013. godine.

## Znanstvene neispravnosti
Michael J. Benton, savjetnik prilikom stvaranja ove serije, napomenuo je da je grupa kritičara istakla da ptice i krokodili, najbliži srodnici dinosaura, ne uriniraju; umjesto toga, oni izbacuju nepotrebne hemikalije u vidu čvrstije urične kiseline. U prvoj epizodi *Šetnje sa dinosaurima* prikazan je *[[Postosuchus]]* dok urinira. Međutim, Benton napominje da niko ne može dokazati da je to stvarna greška: normalno uriniranje je primitivna osobina tetrapoda (riba, vodozemaca, kornjača i sisavaca) pa su možda i primitivni arhosauri činili isto. On također vjeruje da su ostale tvrdnje da u seriji postoje greške nestale u prvoj sedmici, budući da su kritičari našli neke stvari oko kojih se nisu slagali, ali također nisu mogli dokazati da su njihovi stavovi ispravni.

*[[Ornithocheirus]]* je prikazan daleko veći nego što je zapravo bio. U knjizi koja se bazira na toj seriji, tvrdi se da nekoliko velikih dijelova kostiju iz formacije Santana ukazuje na to da je *Ornithocheirus* mogao imati raspon krila od gotovo 12 metara i težinu od 100 kilograma, što bi ga činilo jednim od najvećih pterosaura. Međutim, ti primjerci nisu službeno opisani. Najveći primjerci *Ornithocheirusa* imali su raspon krila od 6 metara. Primjerci na kojima su producenti opravdali procijenjenu veličinu trenutno nisu opisani, ali ih proučavaju Dave Martill i David Unwin. Unwin je izjavio da ne vjeruje da je vjerojatna ta najveća procjena i da su je producenti vjerojatno izabrali samo da bi epizodu učinili "spektakularnijom". Međutim, ni jedan drugi ranokredski pterosaur nije dostizao veličinu *Ornithocheirusa*.

Slično tome, i *[[Liopleurodon]]* je prikazan kao dug 25 metara, dok su zapravo odrasle jedinke dostizale dužinu od samo 7 m.

## Popis epizoda

## Napomene

## Reference

## Vanjske veze
* BBC Science & Nature - Prethistorijski život
* Walking with Dinosaurs - The Arena Spectacular službena web stranica